Politiet mener de kan pågripe Pål Enger
Det er kveldens episode av «Trygdekontoret» at Enger innrømmer å ha vært den som ranet gullsmedbutikken i Oslo, men han tror at saken er foreldet. – Vi har notert oss uttalelsene han har kommet med, og vi tar en vurdering på hva vi nå foretar oss, sier leder for seksjonen for organisert kriminalitet i Oslo politidistrikt, Einar Aas, til VG. Han har allerede vært i kontakt med påtalemyndigheten som vurderer det væpnede ranet i 2003 for et grovt ran. – Saken er ikke foreldet. Juristene sier dette er et grovt ran og da er strafferammen 12 år og foreldelsesfristen 15 år. Dermed er ikke saken foreldet før i 2018. Org.krim-sjefen sier han selv skal følge med på «Trygdekontoret» i kveld. Etter det VG kjenner gjør politiet forberedelser i forbindelse med en eventuell pågripelse.Det var i 2003 at den luksuriøse gullsmedforretningen i Bygdøy allé ble utsatt for et væpnet ran. Den maskerte raneren truet betjeningen med en pistol og stakk av med smykker med en verdi på rundt én million kroner. I kveldens program av «Trygdekontoret» forteller Pål Enger at det var han som sto bak ranet. – Men David-Andersen er foreldet. Den er jeg ikke dømt for, men det var jeg som gjorde det, sier Enger. – Det innrømmer du nå? – Det var ingen andre som var i stand til å gjøre det enn meg akkurat da.Dagbladet har tirsdag kveld vært i kontakt med Enger, og han forteller at han ikke tilstår 2003-ranet. – Det er ikke riktig at jeg har tilstått og ha ranet en av butikkene til gullsmed David-Andersen i 2003. Det er det reneste vås. Og jeg har selvfølgelig aldri sagt det, sier Pål Enger og fortsetter: – Jeg blir spurt om «brekk» hos David-Andersen. Det jeg svarer er at ja, det var jeg den eneste som var i stand til å gjøre på den tiden. Men det jeg svarer på er ikke ranet i 2003, men et innbrudd hos David-Andersen i 1997. Jeg er ikke dømt for det, og det tyveriet er uansett foreldet. Da Dagbladet spør om han var mannen bak innbruddet, eller om han forsøker å lyve på seg et spektakulært millionkupp svarer han: – Det kan godt hende. Til Dabladet sier Enger at han opplever at uttalelsene hans har blitt klippet ut av sin opprinnelige kontekst. – NRK har klippet det feil. Det er uheldig og jeg føler meg misforstått. Jeg ønsker å dementere det, sier Enger til avisen. Engers advokat, Fridtjov Feydt, forteller til NRK tirsdag kveld at hans klient avviser ranstilståelsen. – Jeg har akkurat snakket med ham, og det er ikke noe ran i det hele tatt. Jeg så på NRK.no og andre nettsider at det var snakk om et ran fra 2003, men han sier at det han har snakket om, er et innbrudd fra 1996-1997 hos David-Andersen. Det har han erkjent nå, sier Feydt til NRK.Også Alf Petter Høgberg, professor i strafferett ved Universitetet i Oslo, mener at saken ikke er foreldet: – Saken er ikke foreldet. Dette var et grovt ran, og da er strafferammen 12 år, men foreldelsestiden er femten år, sier han til Dagbladet. Straffelovens §67 sier at foreldelsestiden er 15 år når tidsbestemt straff inntil 15 år kan idømmes. – Det betyr at om man finner denne innrømmelsen troverdig vil ha bli pågrepet i morgen, sier Høgberg til Dagbladet. Også advokat John Christian Elden har påpekt Engers feil:Da VG snakket med Engers advokat, Fridtjof Feydt, fortalte han at han ikke visste noe om at Enger ville tilstå ranet under TV-programmet. – Nei, dette er helt ukjent for meg. Han har ikke informert meg. – Hva synes du om at han gjorde det? – Det får være hans problem. Jeg har ikke vurdert problemstillingen overhodet, sier Feydt. Enger er også kjent for å ha stått bak tyveriet av Munchs «Skrik» fra Nasjonalgalleriet i 1994. Tirsdag kveld lyktes ikke VG med å bringe på det rene om det ble begått et innbrudd mot gullsmed David-Andersen i tidsommet 1996-97.
Juristene i politiet mener det er grunnlag for å pågripe Pål Enger etter at han i «Trygdekontoret» innrømmer å stå bak et uoppklart ran i 2003. Enger etter at han i «Trygdekontoret» innrømmer å stå bak et uoppklart ran i 2003.